Carlos Augusto Duarte Burgo

Carlos Augusto Duarte Burgo (født 5. mars 1958 i Nova Sintra på Brava) er en økonom og politiker fra Kapp Verde. Han var sentralbanksjef i Kapp Verdes bank fra 2004 til 2014. 

Han har doktorgrad i økonomi fra Martin-Luther-universitetet i Berlin, og har senere tatt etterutdanning innen sosiologi, samt en Mastergrad innen makroøkonomi, pengepolitikk og utvikling av økonomiske systemer så sent som i 1995. 

Han begynte sin yrkeskarriere som lærer, men ble fra 1982 professor og utdanningsdirektør ved Instituto Amílcar Cabral. I 1987 ble han direktør for det samme instituttet. 

Sitt første politiske verv fikk han i 1991, da han fikk plass i nasjonalforsamlingen. Her satt han i 10 år, og jobbet med økonomi, finans, budsjetter og planlegging. Deretter ble han utnevnt til finans- og planleggingsminister i februar 1991, samt minister for regional utvikling fra oktober 2002. Begge disse ministerpostene hadde han fram til 2003. Etter å ha jobbet som rådgiver for Verdensbanken i 2004 ble han utnevnt til sentralbanksjef, en stilling han fortsatt innehar. 

Burgo trakk seg som sentralbanksjef i oktober 2014, og João António Pinto Coelho Serra overtok som sentralbanksjef i desember.ASemana - Novo Governador do Banco de Cabo Verde toma posse esta segunda-feira , besøkt 31. mai 2016.BCV - João António Pinto Coelho Serra, besøkt 31. mai 2016.

 Referanser 

 Eksterne lenker 
 Presentasjon på sentralbankens hjemmesider (arkivert)
 CV på sentralbankens hjemmeside (PDF)

Kategori:Kappverdere
Kategori:Sentralbanksjefer
Kategori:Økonomer
Kategori:Fødsler i 1958